
1. FORSLAG TIL EUROPA-PARLAMENTETS AFGØRELSE
om decharge for gennemførelsen af budgettet for Det Europæiske Institut for Innovation og Teknologi (EIT) for regnskabsåret 2022
(2023/2154(DEC))
Europa-Parlamentet,
–	der henviser til det endelige årsregnskab for Det Europæiske Institut for Innovation og Teknologi (EIT) for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:1], [1:  EUT C, C/2023/594, 27.10 2023.] 

–	der henviser til Revisionsrettens erklæring[footnoteRef:2] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [2:  EUT C, C/2023/112, 12.10.2023.] 

–	der henviser til Rådets henstilling af ... februar 2024 om decharge til instituttet for gennemførelsen af budgettet for regnskabsåret 2022 (00000/2024 – C9-0000/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:3], særlig artikel 70, [3:  EFT L 193 af 30.7.2018, s. 1.] 

–	der henviser til Europa-Parlamentets og Rådets forordning (EU) 2021/819 af 20. maj 2021 om Det Europæiske Institut for Innovation og Teknologi[footnoteRef:4], særlig artikel 23, [4:  EUT L 189 af 28.5.2021, s. 61.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:5], særlig artikel 105, [5:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til betænkning fra Budgetkontroludvalget (A9‑0000/2024),
1.	meddeler direktøren for Det Europæiske Institut for Innovation og Teknologi (EIT) decharge for gennemførelsen af instituttets budget for regnskabsåret 2022/udsætter sin afgørelse om decharge til direktøren for Det Europæiske Institut for Innovation og Teknologi (EIT) for gennemførelsen af instituttets budget for regnskabsåret 2022;
2.	fremsætter sine bemærkninger i nedenstående beslutning;
3.	pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Institut for Innovation og Teknologi (EIT), Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

om afslutning af regnskaberne for Det Europæiske Institut for Innovation og Teknologi (EIT) for regnskabsåret 2022
(2023/2154(DEC))
Europa-Parlamentet,
–	der henviser til det endelige årsregnskab for Det Europæiske Institut for Innovation og Teknologi (EIT) for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:6], [6:  EUT C, C/2023/594, 27.10 2023.] 

–	der henviser til Revisionsrettens erklæring[footnoteRef:7] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [7:  EUT C, C/2023/112, 12.10.2023.] 

–	der henviser til Rådets henstilling af ... februar 2024 om decharge til instituttet for gennemførelsen af budgettet for regnskabsåret 2022 (00000/2024 – C9‑0000/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:8], særlig artikel 70, [8:  EFT L 193 af 30.7.2018, s. 1.] 

–	der henviser til Europa-Parlamentets og Rådets forordning (EU) 2021/819 af 20. maj 2021 om Det Europæiske Institut for Innovation og Teknologi[footnoteRef:9], særlig artikel 23, [9:  EUT L 189 af 28.5.2021, s. 61.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:10], særlig artikel 105, [10:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til betænkning fra Budgetkontroludvalget (A9‑0000/2024),
1.	godkender afslutningen af regnskaberne for Det Europæiske Institut for Innovation og Teknologi (EIT) for regnskabsåret 2022/udsætter afslutningen af regnskaberne for Det Europæiske Institut for Innovation og Teknologi (EIT) for regnskabsåret 2022,
2.	pålægger sin formand at sende denne afgørelse til direktøren for Det Europæiske Institut for Innovation og Teknologi (EIT), Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Institut for Innovation og Teknologi (EIT) for regnskabsåret 2022
(2023/2154(DEC))
Europa-Parlamentet,
–	der henviser til sin afgørelse om decharge for gennemførelsen af budgettet for Det Europæiske Institut for Innovation og Teknologi (EIT) for regnskabsåret 2022,
–	der henviser til forretningsordenens artikel 100 og bilag V,
–	der henviser til betænkning fra Budgetkontroludvalget (A9‑0000/2024),
A.	der henviser til, at det endelige budget for Det Europæiske Institut for Innovation og Teknologi ("instituttet") for regnskabsåret 2022 ifølge dets oversigt over indtægter og udgifter[footnoteRef:11] var på 406 585 390,99 EUR, hvilket er en stigning på 12,65 % i forhold til 2021; der henviser til, at instituttets budget hovedsagelig stammer fra EU-budgettet; [11:  EUT C 489 af 22.12.2022, s. 56.] 

B.	der henviser til, at Revisionsretten i sin beretning om instituttets årsregnskab for regnskabsåret 2022 ("Revisionsrettens beretning") fastslår, at den har fået rimelig sikkerhed for, at instituttets årsregnskab er rigtigt, og at de underliggende transaktioner er lovlige og formelt rigtige;
Budgetmæssig og økonomisk forvaltning
1.	bemærker, at budgetovervågningsindsatsen i regnskabsåret 2022 resulterede i en gennemførelsesgrad for forpligtelsesbevillinger for det pågældende år på 94,03 %, hvilket svarer til en stigning på 3,88 % i forhold til 2021; bemærker, at udnyttelsesgraden for betalingsbevillingerne i det pågældende år var på 98,42 %, svarende til et fald på 1,06 % i forhold til 2021;
2.	bemærker, at beløbet på instituttets endelige budget er resultatet af en ændring på 656 930,67 EUR, som bestyrelsen har vedtaget som følge af ændringer af instituttets årlige arbejdsprogram for 2022;
3.	noterer sig med bekymring Revisionsrettens bemærkning om lovligheden og den formelle rigtighed af instituttets tilskud, som blev kontrolleret efterfølgende af en uafhængig ekstern revisor, nemlig fejlprocenten i 2021 på 1,73 % (0,66 % i 2020), og fremhæver, at selv om fejlprocenten stadig ligger under væsentlighedstærsklen på 2 %, kan de kritiske risici som følge af et øget budget, udvidet mandat og øgede aktiviteter under Horisont Europa kombineret med en stigning i antallet af videns- og innovationsfællesskaber (VIF'er) belaste instituttets evne til effektivt at føre tilsyn med og overvåge VIF'er, hvilket kan resultere i højere fejlprocenter og uopdagede uregelmæssigheder i fremtiden; opfordrer instituttet til at tage konkrete skridt til at reducere fejlprocenten;
4.	bemærker på baggrund af Revisionsrettens beretning, at instituttet i 2022 betalte morarenter i forbindelse med tilskud i to tilfælde på i alt 32 070 EUR; noterer sig med bekymring, at i begge tilfælde overvågede instituttet ikke i tilstrækkelig grad de lovbestemte frister, hvilket vidner om en svaghed i EIT's betalingsproces; noterer sig, at ifølge instituttets svar til Revisionsrettens bemærkning har det siden 2023 gennemgået sine tilskudsforvaltningsprocesser og uddannet relevant personale og er begyndt at bruge Kommissionens IT-system til tilskudsforvaltning (eGrants), hvilket betydeligt mindsker risikoen for, at der ville kunne opstå en lignende fejl i fremtiden;
Performance
5.	bemærker med tilfredshed, at instituttet anvender et system med centrale resultatindikatorer (KPI'er), der er knyttet til operationelle aktiviteter, ledelse og virksomhedskommunikation; bemærker endvidere, at instituttet med visse forsinkelser opfyldte ca. 95 % af sit arbejdsprogram for 2022; noterer sig, at instituttet inden for rammerne af den nye europæiske innovationsdagsorden fik til opgave at gennemføre nye aktiviteter, som ikke indgik i den oprindelige plan, og at der ikke blev afsat yderligere ressourcer til at gennemføre disse aktiviteter;
6.	glæder sig over, at instituttet fortsatte med at øge sin virkning i 2022, muliggjorde næsten 1 670 innovative produkter og tjenesteydelser, uddannede tusindvis af iværksættere og støttede 5 600 start- og vækstvirksomheder, der tiltrak næsten 6 mia. EUR i investeringer; bemærker endvidere, at instituttet afsluttede sin integration i Horisont Europa efter at have foretaget en omdannelse til en flerårig finansieringsmodel;
7.	bemærker, at instituttet har gjort fremskridt med gennemførelsen af pilotinitiativet "Innovation Capacity Building for Higher Education", der blev lanceret i 2021, og som har øget de videregående uddannelsesinstitutioners interesse og deltagelse; bemærker, at instituttet er blevet fremhævet som en af de vigtigste bidragydere og aktører i det europæiske innovationsøkosystem med lanceringen af dets Deep Tech Talent Initiative, der har til formål at give færdigheder til, omskole og opkvalificere mindst 1 millioner talenter i løbet af de næste tre år;
8.	glæder sig over, at instituttet støttede Ukraines befolkning efter den ulovlige og uprovokerede invasion af Rusland i februar 2022 og ydede bistand til studerende, iværksættere, forskere og videregående uddannelsesinstitutioner og virksomheder; bemærker endvidere, at instituttet lancerede European Battery Alliance Academy under genopretningsbistanden til samhørighed og til områder i Europa, som er den første større tildeling af midler fra et andet program til instituttet;
Effektivitet og gevinster
9.	bemærker, at instituttet har undertegnet et aftalememorandum med Den Europæiske Unions Agentur for Uddannelse inden for Retshåndhævelse, der omfatter flere fælles aktiviteter og sikkerhedsvurderinger; minder om, at fælles aktiviteter samler forskellige perspektiver, mindsker dobbeltarbejde, fremmer læring og styrker forbindelserne mellem deltagerne; bemærker endvidere, at instituttet for at forbedre sin effektivitet begyndte at gennemføre sin overgang fra Horisont 2020 til Horisont Europa i 2021 og afsluttede det i 2022 i samarbejde med Kommissionen;
10.	bemærker, at instituttet har vedtaget forskellige proceseffektivitetsvurderinger, der bl.a. har medført en tilpasning af jobbeskrivelser, personalemål og fordeling af opgaver og ressourcer; bemærker, at instituttet i 2022 gennemførte en omstrukturering og vedtog et dokument om arbejdsmetoder om bl.a. at øge effektiviteten, f.eks. i forbindelse med brug af e-mail, møder og fjernarbejde;
11.	glæder sig over, at der i 2022 blev lanceret nye IT-værktøjer til støtte for instituttets administrative operationer med det endelige mål at øge organisationens operationelle effektivitet, herunder udbudsværktøjet PPMT, Q-Sign (elektronisk signatur) og indførelsen af forskellige SYSPER-moduler; opfordrer instituttet til at finde flere interne procedurer, der kan strømlines ved hjælp af nye IT-værktøjer;
Personalepolitik
12.	bemærker, at gennemførelsesgraden for stillingsfortegnelsen pr. 31. december 2022 var på 93 % med 40 midlertidigt ansatte ud af de 45 midlertidigt ansatte, som var godkendt i henhold til Unionens budget (det samme antal godkendte stillinger som i 2021); bemærker, at der derudover arbejdede 25 kontraktansatte, 1 udstationeret national ekspert og 10 vikarer for instituttet i 2022;
13.	er bekymret over, at den fortsatte underbemanding af instituttet, som fremhævet af Revisionsretten i dens årsberetninger, ikke er blevet modsvaret af yderligere stillinger; fremhæver, at instituttet gentog sin anmodning i begyndelsen af 2023 om at modtage de yderligere 10 stillinger, hvilket ville gøre det muligt for det at gennemføre sit arbejdsprogram for 2024; gør opmærksom på behovet for at tilpasse instituttets ressourcer til forventningerne til det nye mandat;
14.	bemærker kønsfordelingen i instituttets top- og mellemlederstillinger, hvor 5 ud af 8 er mænd, i bestyrelsen, hvor 9 ud af 14 er mænd, og endelig inden for instituttets samlede personale, hvor 28 ud af 65 er mænd; bemærker endvidere, at instituttets ligestillingspolitik og handlingsplan blev godkendt i 2022;
15.	glæder sig over instituttets initiativer til at styrke betydningen af kønsbalance som programmet Girls Go Circular på skoleniveau og Supernovas, der fremmer kvinders iværksættervirksomhed og lederskab; bemærker endvidere, at instituttet i 2023 vedtog EUAN-chartret om inklusion i mangfoldighed og derved bekræftede sit tilsagn om at sikre lige muligheder på alle trin i karrieren og styrke arbejdsmiljøet, hvor mangfoldighed betragtes som en kilde til innovation, berigelse og kreativitet, og hvor inklusion fremmes af ledere og alt personale;
16.	bemærker, at instituttet havde implementeret de fleste af SYSPER-modulerne i 2022 og vil fortsætte hermed i 2023; bemærker, at instituttet har vedtaget Den Europæiske Unions agenturers netværkscharter om mangfoldighed og inklusion, hvilket viser dets engagement i at sikre lige muligheder og styrke arbejdsmiljøet; bemærker endvidere, at instituttet har indført en række foranstaltninger til at forbedre deres medarbejderes trivsel på arbejdspladsen og balancen mellem liv og privatliv, der bl.a. dækker udgifter til offentlig transport, indskrivning af deres børn i internationale børnehaver og fleksible og hybride arbejdsvilkår;
17.	bemærker, at en tidligere kommissær og et tidligere medlem af Europa-Parlamentet modtager honorarer på 2 000 EUR pr. bestyrelsesmøde fra instituttets budget som medlemmer af instituttets bestyrelse;
18.	bemærker, at der blev indberettet en sag om chikane, og at der blev indledt en administrativ undersøgelse, som stadig er i gang; opfordrer instituttet til at aflægge rapport til dechargemyndigheden om enhver udvikling i den forbindelse;
Forebyggelse og håndtering af interessekonflikter samt gennemsigtighed
19.	anerkender instituttets eksisterende foranstaltninger til og igangværende bestræbelser på at sikre gennemsigtighed, forebyggelse og håndtering af interessekonflikter og på at sikre beskyttelse af whistleblowere; bemærker, at instituttet på sit websted offentliggjorde interesseerklæringer og CV'er for medlemmerne af dets bestyrelse og ledelsesteam; bemærker endvidere, at instituttet på sit websted offentliggør oplysninger om alle møder, der afholdes af dets bestyrelse og ledelsesteam i forbindelse med offentlige arrangementer og møder pr. måned;
20.	bemærker, at instituttet har vedtaget en politik for forebyggelse og håndtering af interessekonflikter for personalet, herunder procedurer for udstedelse og vurdering af årlige interesseerklæringer og procedurer, der håndterer brud på tilliden til instituttets regler om interesseerklæringer; bemærker endvidere, at instituttet har nedsat konfliktudvalget og det rådgivende udvalg, har afholdt bevidstgørelsesmøder for sit personale om etik og integritet og er i færd med at udarbejde en afgørelse om modeller for interessekonflikter og administrative procedurer;
21.	glæder sig over instituttets indsats med hensyn til interesseerklæringerne fra medlemmerne af dets bestyrelse med tre forskellige erklæringer: den årlige interesseerklæring, interesseerklæringen om evalueringen af VIF'ernes forslag og interesseerklæringen om VIF'ernes forretningsplan; bemærker, at der med den årlige interesseerklæring blev konstateret interessekonflikter for nogle medlemmer af bestyrelsen, og at de derfor blev informeret, og at der blev vedtaget afbødende foranstaltninger;
22.	bemærker, at instituttet arbejder på at udarbejde en ny politik for vurdering af restriktioner efter fratrædelse og forbud for ledende medarbejdere til at tiltræde visse stillinger efter deres embedsperiode; bemærker, at politikken vil præcisere, hvilke stillinger det er forbudt at tiltræde efter embedsperioden, samt kriterierne for, hvornår den vil forbyde sådanne former for beskæftigelse i fremtiden, idet der vil være en begrænsning på to år; glæder sig over, at instituttet også vil vedtage en korruptionspolitik/-beslutning i begyndelsen af 2024, som vil danne grundlag for udviklingen af interne mekanismer til bekæmpelse af korruption, der skal gennemføres;
23.	noterer sig, at OLAF fremsatte to henstillinger efter to forskellige undersøgelser, hvoraf en ud af de to henstillinger blev gennemført i løbet af 2022, mens den resterende henstilling i øjeblikket er ved at blive gennemført;
Offentlige udbud
24.	bemærker, at i forbindelse med tre reviderede administrative betalinger på 337 116 euro) godkendte instituttet først budgetforpligtelserne, efter at de tilknyttede retlige forpligtelser var indgået; understreger, at dette ikke er en enkeltstående hændelse, da Revisionsretten tidligere har bemærket et lignende forhold i sin beretning for 2021; minder om, at dette er i strid med rammefinansforordningens artikel 73, stk. 2; bemærker ud fra instituttets svar, at det er nødvendigt med yderligere foranstaltninger for at sikre fuld overholdelse af artikel 73, stk. 2, i rammefinansforordningen, dvs. særlige informationsmøder for personalet, ajourføring af de eksisterende procedurer og styrkelse af relaterede interne kontroller; opfordrer indtrængende instituttet til at træffe øjeblikkelige foranstaltninger og gennemføre foranstaltninger til at sikre, at alle finansielle transaktioner er i overensstemmelse med rammefinansforordningen;
Intern kontrol
25.	bemærker, at instituttet afsluttede overgangen af den interne revisionsfunktion til et VIF's overvågnings- og tilsynsfunktion, der blev vedtaget ved bestyrelsens afgørelse 12/2022 med virkning fra den 1. april 2022; anerkender, at den interne revisionsfunktion nu varetages af Kommissionens Interne Revisionstjeneste (IAS); bemærker endvidere, at den interne kontrolkoordinators rolle blev styrket med opgaver, der omfatter koordinering af interne kontrolaktiviteter og rapportering i instituttet, gennemførelse af revisionsanbefalinger, koordinering af revisioner, kontakt med eksterne revisionsorganer og bidrag til finansiel og operationel forvaltning på områder som udbud, kontraktgennemførelse, betalinger og rapportering;
26.	bemærker, at Den Interne Revisionstjeneste (IAS) i 2022 indledte forberedelserne til instituttets strategiske interne revisionsplan for 2023-2025; bemærker endvidere, at IAS påbegyndte en revision, der blev afsluttet i 2023, af forvaltningen af eksperter i instituttet med henblik på at vurdere effektiviteten af det interne kontrolsystem for ekspertstyringsprocesser, herunder udvælgelse, indgåelse af kontrakter og betalinger i instituttet;
27.	påpeger, at en vigtig henstilling fra IAS fra revisionen af personaleforvaltningen i 2021 med fokus på vurdering og omklassificering blev væsentligt forsinket med 15 måneder; bemærker, at de konstaterede risici omfattede potentielle forsinkelser og ineffektivitet i øvelsen, muligheden for ukorrekt begrundede ledelsesbeslutninger, der fører til udfordringer i revisionsprocedurer eller for Revisionsretten, utilfredshed blandt personalet og demotivering, bekymring over, at det fælles omklassifikationsudvalg ikke opfylder sin rolle, og det samlede tab af troværdighed i forbindelse med omklassificeringer og revisionsmekanismen, hvilket førte til demotivering af personalet; opfordrer instituttet til at træffe proaktive foranstaltninger for at afhjælpe eventuelle forsinkelser og ineffektivitet i forbindelse med vurderinger og omklassificeringer og til at aflægge rapport til dechargemyndigheden om fremskridtene i denne sag;
28.	bemærker, at instituttet har øget sine kontakter med Det Europæiske Kontor for Bekæmpelse af Svig, idet det har afholdt bilaterale møder og oplysningsmøder om bekæmpelse af svig; bemærker endvidere, at instituttet har indført sin strategi for bekæmpelse af svig 2021-2023, der blev vedtaget i maj 2021;
29.	bemærker, at instituttet gennemførte risikovurderingen og foretog en registrering i instituttets risikoregister 2022 efter at have identificeret følgende risici: manglende gennemførelse af elementer i det årlige arbejdsprogram på grund af utilstrækkelige menneskelige ressourcer, ukorrekt gennemførelse af VIF-aftaler, forsinkelser i instituttets udbudsprocedurer og i ibrugtagningen af Kommissionens IT-systemer; opfordrer agenturet til at aflægge rapport til dechargemyndigheden om enhver udvikling i denne forbindelse;
30.	noterer sig på baggrund af Revisionsrettens beretning, at instituttet i forbindelse med en ordre om softwarefornyelse ikke foretog en forudgående kontrol for at bekræfte, om kontrahenten havde opkrævet den korrekte pris og gebyret som fastsat i den gældende rammekontrakt; bemærker, at dette er i strid med bestemmelserne i finansforordningens artikel 30 om forudgående kontrol og skaber en risiko for, at instituttet vil betale ukorrekte beløb for de modtagne tjenester; bemærker, at instituttet ifølge sit svar vil kræve en opdeling af beløbene fra kontrahenten, når det anmoder om et tilbud, som klart angiver prisen og avancen for at vurdere enhver prisrelateret risiko;
Øvrige bemærkninger
31.	bemærker, at instituttet i 2022 afholdt arrangementer for at øge sin synlighed på tværs af medlemsstaterne og Unionen og også åbent hus-arrangementer for at informere om de muligheder, som instituttet tilbyder potentielle ansøgere; bemærker endvidere, at instituttet også lancerede "Deep Tech Talent Initiative", som er en del af den nye europæiske innovationsdagsorden, og det vil bidrage til at uddanne borgerne på teknologiområder i fremtiden;
32.	bemærker, at instituttet har arbejdet på at blive et klimaneutralt agentur, der har taget de nødvendige skridt i retning af miljøforvaltning; bemærker, at instituttet er Europas største innovationsøkosystem og et førende instrument under Horisont Europa til at tackle klimaændringer og relaterede spørgsmål; glæder sig over instituttets indsats i 2022 for at nå sine miljømål: oprettelsen af bæredygtighedsudvalget, at blive medlem af EU-agenturernes netværk, Greening Subnetwork og fejringen af EITree, et arrangement, hvor forskellige medarbejdere plantede træer i et byområde;
33.	bemærker, at EMAS-certificeringen er på instituttets dagsorden på mellemlang eller lang sigt;
°
°	°
34.	henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af [...] 2024[footnoteRef:12] om agenturernes resultater, økonomiske forvaltning og kontrol. [12:  Vedtagne tekster, P9_TA(2024)0000.] 

